
ՈՐՈՇՈՒՄ
	2 հունիսի 2026 թվականի
	թիվ 68
	քաղ. Մոսկվա



Մաքսային միության հանձնաժողովի 2010 թվականի սեպտեմբերի 20-ի 
թիվ 378 որոշման մեջ փոփոխություններ կատարելու մասին

Եվրասիական տնտեսական միության մաքսային օրենսգրքի 8-րդ հոդվածի 2-րդ կետին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Մաքսային միության հանձնաժողովի 2010 թվականի սեպտեմբերի 20-ի «Մաքսային փաստաթղթերի լրացման համար օգտագործվող դասակարգիչների մասին» թիվ 378 որոշման մեջ կատարել փոփոխություններ՝ համաձայն հավելվածի:
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո՝ բացառությամբ փոփոխությունների 2-րդ կետի «դ» ենթակետի երկրորդից չորրորդ պարբերությունների, որոնք ուժի մեջ են մտնում 2027 թվականի ապրիլի 1-ից։ 

	Եվրասիական տնտեսական հանձնաժողովի կոլեգիայի նախագահ՝
	Բ. Սագինտաև



5
ՀԱՎԵԼՎԱԾ
Եվրասիական տնտեսական հանձնաժողովի կոլեգիայի 
2026 թվականի հունիսի 2-ի 
թիվ 68 որոշման

ՓՈՓՈԽՈՒԹՅՈՒՆՆԵՐ
Մաքսային միության հանձնաժողովի 2010 թվականի սեպտեմբերի 20-ի 
թիվ 378 որոշման մեջ կատարվող 

1.	Մաքսային վճարումների վճարման գծով արտոնությունների դասակարգչում (7-րդ հավելված).
ա)	1.1 ենթաբաժնում ЦД ծածկագրով դիրքը շարադրել հետևյալ խմբագրությամբ
	«Մաքսային միության հանձնաժողովի 2009 թվականի նոյեմբերի 27-ի թիվ 130 որոշման 7.1.38 և 7.1.81 ենթակետերով սահմանված ծավալների սահմաններում էլեկտրական շարժիչներով շարժիչային տրանսպորտային միջոցների համար ներմուծման մաքսատուրքի վճարումից ազատում 
	ЦД».


բ)	4.4 ենթաբաժնի 4.4.1 կետում АЗ ծածկագրով դիրքը «քաղաքացիական օդանավերի» բառերից հետո լրացնել «(բացառությամբ կոնստրուկցիայի 115 կիլոգրամ և պակաս զանգվածով գերթեթև վարվող օդանավերի)»
գ)	5.4 ենթաբաժինը ВГ ծածկագրով դիրքից հետո լրացնել հետևյալ բովանդակությամբ դիրքով 

	«Էլեկտրական շարժիչներով շարժիչային տրանսպորտային միջոցների համար ԱԱՀ-ի վճարումից ազատում
	ЭМ».


դ)	6.4 ենթաբաժնի 6.4.1 կետում
МХ ծածկագրով դիրքը հանել
լրացնել հետևյալ բովանդակությամբ դիրքեր.
	«Սեփական արտադրական նպատակների համար ոսկերչական իրեր արտադրողի կողմից ներմուծվող այդ իրերի արտադրության համար նախատեսված մետաղ պարունակող հանքաքարերի, խտանյութերի, համահալվածքների և զտած մետաղների համար ԱԱՀ-ի վճարումից ազատում 
	БМ

	ԵԱՏՄ ԱՏԳ ԱԱ 5603 14 900 0 ծածկագրով դասակարգվող ոռոգման ջրանցքների կառուցման կամ վերականգնման համար նախատեսված АSТМ D8364 ստանդարտով սերտիֆիկացված գեոսինթետիկ ցեմենտային կոմպոզիտային ներքնակների համար ԱԱՀ-ի վճարումից ազատում
	ГЛ

	Ֆուտբոլի ոլորտում բացառապես ֆուտբոլի կազմակերպման և զարգացման նպատակներով գործունեություն իրականացնող կազմակերպությունների կողմից ներմուծվող ապրանքների, ներառյալ սպորտսմենների պատրաստման, մրցույթների անցկացման և ֆուտբոլային ենթակառուցվածքի շահագործման համար օգտագործվող սպորտային սարքավորումների, մարզական գույքի, համազգեստի, հանդերձանքի, մասնագիտացված նյութերի և տեխնիկական միջոցների համար ԱԱՀ-ի վճարումից ազատում 
	КФ

	Ղրղզստանի Հանրապետության նախարարների կաբինետի կողմից սահմանվող սուբյեկտների կողմից ներմուծվող՝ ոսկերչական արտադրության համար նախատեսված՝ սարքավորումների և տեխնոլոգիաների, ռեակտիվների և կիսապատրաստվածքների համար ԱԱՀ-ի վճարումից ազատում 
	ТМ

	«Չինաստան-Ղրղզստան-Ուզբեկստան» երկաթուղու նախագծի իրականացման աշխատանքների կատարման համար նախատեսված ապրանքների համար ԱԱՀ-ի վճարումից ազատում
	КУ

	Եվրասիական տնտեսական միության անդամ պետությունների, բացառությամբ Ղրղզստանի Հանրապետության տարածքներ առաքման նպատակներով ազատ տնտեսական գոտու տարածքում արտադրված ապրանքների համար ԱԱՀ-ի վճարումից ազատում
	БЖ

	Սոցիալական նշանակություն ունեցող ապրանքների, ինչպես նաև հումքի համար, որի վերամշակման արդյունքը սոցիալական նշանակություն ունեցող ապրանքներն են, ԱԱՀ-ի վճարումից ազատում
	МЕ

	Ազգային ներդրումային նախագծի կամ պետական նշանակության նախագծի կարգավիճակ ունեցող նախագծերի իրականացման համար նախատեսված ապրանքների համար ԱԱՀ-ի վճարումից ազատում
	КС»։


2.	Փաստաթղթերի և տեղեկությունների տեսակների դասակարգչում (8-րդ հավելված)
ա)	1-ին բաժինը 01243 ծածկագրով դիրքից հետո լրացնել հետևյալ բովանդակությամբ դիրք
	«01244
	Եվրասիական տնտեսական միության այն անդամ պետության գործադիր իշխանության լիազորված մարմնի կողմից տրված՝ ապրանքի նպատակային նշանակությունը հաստատող փաստաթուղթ, որի տարածքում իրականացվում է դրա ներմուծումը՝ առանց հակագնագցման տուրքերի գանձման» 


բ)	7-րդ բաժնում․
անվանման մեջ «, ինչպես նաև մաքսատուրքերի, հարկերի վճարման կենտրոնացված կարգի կիրառումը հաստատող փաստաթղթեր» բառերը հանել
07013 ծածկագրով դիրքը հանել.
գ)	9-րդ բաժնում
09051 ծածկագրով դիրքից հետո լրացնել հետևյալ բովանդակությամբ դիրք
	«09052
	Մաքսային հայտարարագրում փոփոխություններ (լրացումներ) կատարելու մասին մաքսային մարմնի պահանջ»․


09057 ծածկագրով դիրքից հետո լրացնել հետևյալ բովանդակությամբ դիրք
	«09059
	Լիազորված տնտեսական օպերատորի կառույցներում, սենքերում (սենքերի մասերում) և (կամ) բաց հրապարակներում (բաց հրապարակների մասերում) մաքսային հսկողության գոտու ստեղծումը հաստատող փաստաթղթի համարը և ամսաթիվը, իսկ այն դեպքում, երբ Եվրասիական տնտեսական միության անդամ պետությունների օրենսդրությանը համապատասխան տարվում է մաքսային հսկողության գոտիների հաշվառում՝ մաքսային հսկողության գոտու համարը (մաքսային հսկողության գոտու գրանցման համարը), եթե «Մաքսային պահեստ» մաքսային ընթացակարգով ապրանքների պահպանումն իրականացվելու է լիազորված տնտեսական օպերատորի կառույցներում, սենքերում (սենքերի մասերում) և (կամ) բաց հրապարակներում (բաց հրապարակների մասերում)»


դ)	10-րդ բաժնում
10042 ծածկագրով դիրքը լրացնել «, բացառությամբ 10048 դիրքում նշված դեպքի» բառերով.
10047 ծածկագրով դիրքից հետո լրացնել հետևյալ բովանդակությամբ դիրք
	«10048
	Սահմանափակ պիտանիության և (կամ) իրացման ժամկետ ունեցող այն ապրանքների՝ մաքսային պահեստում պահպանման հայտարարված ժամկետը, որոնք պետք է ձևակերպվեն այլ մաքսային ընթացակարգով ոչ ուշ, քան պիտանիության եւ (կամ) իրացման ժամկետը լրանալուց 180 օրացուցային օր առաջ»


10053 ծածկագրով դիրքում «մաքսային պահեստում» բառերից հետո լրացնել «մաքսային պահեստ չհամարվող՝ լիազորված տնտեսական օպերատորի կառույցներում, սենքերում (սենքերի մասերում,) և (կամ) բաց հրապարակներում (բաց հրապարակների մասերում)» բառերով։
3.	Այն հարկերի, վճարների եւ այլ վճարումների տեսակների դասակարգչում, որոնց գանձումը վերապահված է մաքսային մարմիններին (9-րդ հավելված)․
ա)	3-րդ բաժնում
3.1 ենթաբաժինը 1070 ծածկագրով դիրքից հետո լրացնել հետևյալ բովանդակությամբ դիրքով
	«Ֆիզիկական անձանց կողմից ձեռք բերված՝ էլեկտրոնային առևտրի ապրանքների բացթողման հետ կապված մաքսային գործառնությունների կատարման դիմաց մաքսավճարներ
	1080»․


3.4 ենթաբաժինը 4270 ծածկագրով դիրքից հետո լրացնել հետևյալ բովանդակությամբ դիրքով
	«Ոչ ալկոհոլային էներգետիկ ըմպելիքների ակցիզներ
	4280»․


բ)	5.1 ենթաբաժինը 1090 ծածկագրով դիրքից հետո լրացնել հետևյալ բովանդակությամբ դիրքով
	«Ֆիզիկական անձանց կողմից ձեռք բերված՝ էլեկտրոնային առևտրի ապրանքների բացթողման հետ կապված մաքսային գործառնությունների կատարման դիմաց մաքսավճարներ
	1110»։

